Selv om mange kjente navn er endret på, bruker Oates noen ganger lett gjenkjennelige initialer. Eksempelvis «C», en mannlig motspiller fra , som antakelig er basert på Tony Curtis. Mer kontroversiell er «R.F», øverstkommanderende for skarpskytteren som blir sendt for å eliminere Monroe. I flere konspirasjonsteorier om Monroes død hevdes det at både president John F. Kennedy og justisminister Robert F. Kennedy er innblandet, grunnet påstander om angivelige forhold mellom Monroe og begge brødrene. Bare et forhold til presidenten blir nevnt i romanen. I omtales Monroes to siste ektemenn, Joe DiMaggio og Arthur Miller, som henholdsvis eksatleten og dramatikeren. Deres virkelige navn blir aldri nevnt. Monroes første ektemann, James Dougherty, omtales under pseudonymet Bucky Glazer.